Publication: Magyar Közlöny
Issue: MK-2002-41 (Year: 2002, Number: 41)
Era: 1990-2004
Section: az 57/2002. (III. 29.) Korm. rendelethez
Paragraph Index: 494

3. Az alábbi felsorolás tartalmazza az olyan hiányosságokat, amelyek indokolttá tehetik a hajó üzemeltetésének megtiltását a vonatkozó nemzetközi egyezmény rendelkezéseinek be nem tartása miatt. A felsorolásban foglaltakon túl egyéb szempontok is mérlegelhetõk. Ugyanakkor kizárólag az STCW egyezmény rendelkezéseinek területén az egyezmény hatálya alatt az egyetlen okot az üzemeltetés megtiltására, az alábbi 3.8. pontban szereplõ hiányosságok képezik. 3.1. Általános rész: A vonatkozó egyezmények rendelkezéseiben elõírt érvényes bizonyítványok hiánya. Ugyanakkor az olyan állam lobogóját viselõ hajók, melyek egy egyezménynek nem részesei, vagy nem hajtják végre egy másik, vonatkozó egyezmény rendelkezéseit, nem jogosultak a fentiekben említett egyezményekben elõírt bizonyítványokkal rendelkezni. Ezért az elõírásos bizonyítványok hiánya önmagában nem indokolhatja a hajó üzemeltetése megtiltásának a jogosságát, ugyanakkor a „kedvezõ elbánás tilalma” elvén alapuló záradék alkalmazásával a rendelkezések lényegi betartása elvárható, mielõtt a hajó kifutását engedélyezik. 3.2. A SOLAS egyezmény hatálya alá esõ területek (a hivatkozások zárójelben szerepelnek):

Source: https://magyarkozlony.hu/hivatalos-lapok/98bfe11c66f538467b429acff098ae9fe9b0e8dc/dokumentumok/c06bdd1174184d484f03ff181208ea76b566e18d/letoltes